b'\n_START_ARTICLE_\nJohan Matthias Sundwall\n_START_PARAGRAPH_\nJohan Matthias Sundwall (my\xc3\xb6s Johann, Mathias, Sundvall) (27. toukokuuta 1793 Turku \xe2\x80\x93 6. syyskuuta 1843 Helsinki) oli suomalainen filosofi ja professori._NEWLINE_Sundwall toimi Turun akatemian teoreettisen filosofian dosenttina vuodesta 1818 ja teoreettisen ja k\xc3\xa4yt\xc3\xa4nn\xc3\xb6llisen filosofian apulaisena vuodesta 1825. H\xc3\xa4n sai professorin arvonimen vuonna 1829. Samana vuonna h\xc3\xa4n toimi my\xc3\xb6s Turun lukion filosofian ja luonnonhistorian lehtorina._NEWLINE_Sundwallista tuli Aleksanterin yliopiston teologisen siveysopin professori vuonna 1833. Samaan aikaan h\xc3\xa4n toimi Maskun kirkkoherrana vuodesta 1833 ja Janakkalan kirkkoherrana vuodesta 1834. H\xc3\xa4n oli Turun tuomiokapitulin j\xc3\xa4sen vuosina 1829\xe2\x80\x931833._NEWLINE_Sundwallin puoliso oli Johanna Vilhelmina Aejmelaeus (k. 1877), ja heid\xc3\xa4n poikansa oli valtiop\xc3\xa4iv\xc3\xa4mies, seminaarinjohtaja Fredrik Sundwall.'